বালাগঞ্জ উপজেলা পরিষদের চেয়ারম্যান মো. আবদাল মিয়া, উপজেলা নির্বাহী অফিসার মো. আব্দুল হক, সদর ইউনিয়ন পরিষদের চেয়ারম্যান মো. আব্দুল মুনিম, পূর্ব পৈলনপুর ইউনিয়ন পরিষদের চেয়ারম্যান মো. আব্দুল মতিন প্রমুখ আলাপকালে বন্যা পরিস্থিতির বিষয়ে উদ্বেগ প্রকাশ করেছেন। এলাকাবাসী জানিয়েছেন, কুশিয়ারা নদীর পানি বৃদ্ধি অব্যাহত থাকায় বালাগঞ্জে বন্যা পরিস্থিতির মারাত্মক অবনতির আশঙ্কা রয়েছে। ইতোমধ্যে উপজেলার জালালপুর সরকারি প্রাথমিক বিদ্যালয়, হামছাপুর সরকারি প্রাথমিক বিদ্যালয়, গালিমপুর সরকারি প্রাথমিক বিদ্যালসহ বিভিন্ন বিদ্যালয় পানিতে তলিয়ে গেছে। সব মিলিয়ে কয়েক হাজার পরিবার পানিবন্দী হয়ে পড়ার সংবাদ পাওয়া গেছে। উপজেলা সদরের বালাগঞ্জবাজারসহ বালাগঞ্জ-ফেঞ্চুগঞ্জ সড়কের বিভিন্নস্থান পানিতে ডুবে গেছে। এলাকাবাসী জানিয়েছেন, বালাগঞ্জ-খসরুপুর জিসি রোড (কুশিয়ারা ডাইক)’র কমপক্ষে ৬/৭ কিলোমিটার দীর্ঘ এলাকার সড়কের ওপর দিয়ে বালাগঞ্জের বিভিন্ন এলাকায় প্রবল বেগে পানি ঢুকছে। এ ছাড়াও বালাগঞ্জ সদর ইউনিয়নের রাধাকোনায় কালভার্টসহ সড়ক ভেঙ্গে পানি ঢুকছে।